“ชวน” แทงหนังสือด่วนถึง “นายกฯ” ออก พ.ร.ฎ. เรียกประชุมสมัยวิสามัญ หาทางออกปท. ก่อนบานปลาย
“ชวน” แทงหนังสือด่วนถึง “นายกฯ” ออก พ.ร.ฎ. เรียกประชุมสมัยวิสามัญ หาทางออกประเทศ ก่อนยืดเยื้อบานปลาย
“ชวน” แทงหนังสือด่วนถึง “นายกฯ” ออก พ.ร.ฎ. เรียกประชุมสมัยวิสามัญ หาทางออกประเทศ ก่อนยืดเยื้อบานปลาย
19 ต.ค. 2563

นพ.สุกิจ อัตโถปกรณ์ ที่ปรึกษาประธานสภาผู้แทนราษฎร เปิดเผยว่า นายชวน หลีกภัย ประธานสภาผู้แทนราษฎร ได้ทำหนังสือด่วน ถึงพล.อ.ประยุทธ์ จันทร์โอชา นายกรัฐมนตรีและรมว.กลาโหม เพื่อขอให้คณะรัฐมนตรี (ครม.) เห็นชอบตราพระราชกฤษฎีกาเปิดประชุมสมัยวิสามัญรัฐสภา และรับฟังความคิดเห็นจากสมาชิกสภาผู้แทนราษฎร (ส.ส.)และสมาชิกวุฒิสภา (ส.ว.) ด้วยการเปิดการอภิปรายทั่วไปในการประชุมร่วมรัฐสภา ตามมาตรา 165 เพื่อหาแนวทางการแก้ไขปัญหาการชุมนุมที่ส่อเค้าว่าจะยืดเยื้อและบานปลายไปยังพื้นที่ต่างจังหวัด ส่วนจะกำหนดเปิดประชุมในช่วงเวลาไหนขึ้นอยู่กับการพิจารณาของครม. แต่เชื่อว่าการประชุมจะเกิดขึ้นโดยเร็วที่สุด เพื่อแก้ไขปัญหานี้ร่วมกัน